בחינת הבגרות בספרות

**בחינת הבגרות בספרות** היא בחינה חיצונית מטעם משרד החינוך של מדינת ישראל. הבחינה הבסיסית, בהיקף 2 יחידות לימוד, נדרשת מכל נבחן כדי לקבל תעודת בגרות מלאה. כמו כן, יש אפשרות להרחיב את המקצוע לחמש יחידות לימוד.
מבחן הבגרות בספרות עוסק הן בספרות העברית והן בספרות הכללית. הבחינה כוללת ארבעה פרקים: שירה, סיפור קצר, רומאן ונובלה ודרמה. על הנבחנים לענות על שלושה מבין פרקים אלו.

בבתי ספר דתיים הבחינה בספרות מתבצעת במתכונת בחינה פנימית ונבחנים במקצוע מחשבת ישראל בשתי יחידות חיצוניות, כתחליף לספרות. לחלופין, קיים שאלון בספרות לבתי ספר דתיים, שמבנהו שונה מהשאלון הרגיל, אך הוא כן חיצוני, והוא שווה יחידת לימוד אחת. בתי ספר דתיים משלבים את המקצועות כך שהציון בתעודת הבגרות יתבסס על יחידה אחת של מחשבת ישראל, והשנייה של ספרות.

סביב בחינת הבגרות בספרות שורר פולמוס. שר החינוך לשעבר, שי פירון, היה מעוניין להפוך את הבחינה לפנימית, כלומר לבחינה שתיכתב ותיבדק על ידי בתי הספר, אולם סופרים ומשוררים רבים הביעו התנגדות עזה לביטול בטענה שביטול בחינה חיצונית יוביל לזניחת חשיבות המקצוע בקרב תלמידים ובקרב סגל בית הספר עצמו.

## מבנה הבחינה
### 2 יחידות לימוד
***שאלון 8281**- מהווה 70% מהחומר, הנושאים: שירת המאה העשרים, שירת ימי הביניים, שירת ביאליק, סיפור קצר, רומן ונובלה, דרמה. בכל בחינה, אחד מהפרקים הוא פרק חובה, כאשר התלמיד אינו יודע איזה מבין יופיע כפרק חובה.
מתוך שלושת הפרקים הנותרים, יש לבחור בשני פרקים בלבד. משך השאלון שעתיים וחצי.
***שאלון 8282**- מהווה 30% מהחומר, בשאלון זה שלושה פרקים – שירה, דרמה וספרי קריאה.
פרק השירה הוא פרק חובה. משך השאלון שעה וחצי.
### 3 יחידות לימוד (השלמה ל-5)
***שאלון 8381**- מהווה 70% מהחומר, פרק א' – מבחר יצירות מספרות העולם (50 נקודות).
 פרק ב' – נושאים בין-ז'אנרים. (50 נקודות).

משך השאלון כשעתיים וחצי.
***שאלון 8382**- מהווה 30% מהחומר, בשאלון זה קיים פרק אחד בלבד – נושא בין־ז'אנרי: המשפחה בראי הספרות (100 נקודות).
בפרק זה בוחרים שאלה אחת מתוך שתיים. השאלה שנבחרה מזכה ב-100 נקודות.

משך השאלון כשעה וחצי.

## חומר לימוד
רוב חומר הלימוד בספרות נלקח מתוך מאגר של יצירות שמתוכן בוחר המורה ו/או בית הספר מה ללמד.

### 2 יחידות לימוד
ברמת היחידות הזו מלמדים ארבעה נושאים מרכזיים: שירה, סיפור קצר, רומן/נובלה ודרמה.

#### שירה
בנושא המרכזי הזה יש שלושה תתי-נושאים: שירת ימי הביניים, שירי חיים נחמן ביאליק ושירה עברית במחצית הראשונה של המאה העשרים.

##### שירת ימי הביניים
יש ללמד ארבעה שירים, אחד מכל קבוצה. חלק מהשירים מוחלפים מדי מספר שנים.

##### שירי חיים נחמן ביאליק
יש ללמד ארבעה שירים, אחד מכל קבוצה. חלק מהשירים מוחלפים מדי מספר שנים.

##### שירי המחצית הראשונה של המאה העשרים
יש ללמד חמישה שירים, אחד מכל משורר.

#### סיפור קצר
בנושא המרכזי הזה יש ארבעה תתי-נושאים: סיפורי עגנון, המחצית הראשונה של המאה העשרים, המחצית השנייה של המאה העשרים וסיפור מתורגם.

##### סיפורי עגנון
יש ללמד שני סיפורים או יצירה אחת (יצירות מסומנות בכוכב).

##### סיפור עברי מהמחצית הראשונה של המאה העשרים
יש ללמד סיפור אחד.

##### סיפור עברי מהמחצית השנייה של המאה העשרים וראשית המאה העשרים ואחת
יש ללמד סיפור אחד.

##### סיפור מתורגם
יש ללמד שני סיפורים.

#### רומן ונובלה
יש ללמד רומן אחד או נובלה אחת (עברי או מתורגם).

##### רומן עברי

##### רומן מתורגם

## היסטוריה
במתווה 'שאגת הארי' שפורסם ב-25 במרץ 2026 חלו השינויים הבאים בשאלון 8281:

* איחוד פרק השירה ופרק הסיפור הקצר לפרק אחד בו יש לענות על שלוש שאלות (66 נקודות סה"כ)
* בחירה בין מענה על שאלה אחת בפרק הדרמה לבין מענה על שאלה אחת בפרק הרומן ונובלה (34 נקודות סה"כ)
* לימוד של סיפור אחד (במקום שניים) מאת ש"י עגנון
* לימוד של סיפור מתורגם אחד (במקום שניים)
* הורדת השירים 'אינני יכול להביא לך, בני' מאת אורי ברנשטיין, 'מתנה' מאת חמוטל בר יוסף, 'ליופי אין מין' מאת יותם ראובני ו'אומנות' מאת אמיר אור מהמיקוד

## הערות שוליים

ספרות
קטגוריה:ספרות